

**75. JULIÁLIS**

**2025.07.12.**

**Szolnok, MÁV Strand**

**SAKK ÉS ULTI BAJNOKSÁG**

**KIÍRÁS**

Nevezés: egyénileg a helyszínen 9.30-10.00 óráig

A részvétel feltételei:

A versenyben mindenki részt vehet, aki elfogadja a játék- és versenyszabályainkat, amelyet a helyszínen ismertetünk. A versenyben részt vehetnek a vasutas dolgozók és családtagjaik (családtagnak az arcképes igazolvánnyal rendelkező gyermek minősül 16 éves kortól). Jogosultságot vita esetén arcképes igazolvánnyal kell igazolni, ezért kérjük, hogy minden résztvevő hozza magával arcképes igazolványát.

**Díjazás:** I-III. helyezett oklevelet és ajándékot kap, a nevezés létszámától függően.

Versenyszabályok:

A verseny svájci rendszerű torna rapid szabályok szerint. Gondolkodási idő játékosonként, fordulóként 10 perc. A fordulók számáról a nevezések függvényében a versenyvezetőség az első forduló előtt a helyszínen dönt.

Sakk:

A versenyszabályok részletes ismertetése a helyszínen történik.

Ulti bajnokság:

A verseny 3 fordulós. Az I. forduló sorsolással, a továbbiakban svájci rendszer szerint a szerzett pontok alapján történik. Asztalonként 3 versenyző játszik. Kártyát a rendezőség biztosít.

A versenyek során vitás kérdés esetén a versenyvezetőség dönt. A versenyvezetőség jogosult a nem megfelelően viselkedő, másokat zavaró, játékosokat figyelmeztetni, vagy a versenyből kizárni.

Versenyrendezőség